ตลาดไทยเก่งกว่าเพื่อนบ้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เสี่ยงสูง!แนะเก็งกำไรแค่1020% LTFไม่รีบเข้าซื้อรอโอกาสถูกกว่านี้
โพสต์ทูเดย์ — หุ้นไทยเก่ง ร่วงแค่ 15 จุด น้อยกว่าหลายตลาดเอเชีย “เอกยุทธ” แนะเล่นสั้นลงหนักซื้อเก็งกำไร ต่างชาติกระหน่ำขาย 4,200 ล้าน ข่าวร้ายท่วมจอ คาดเห็นต่ำกว่า 700 หากสลายเคอร์ฟิว 
ตลาดหุ้นทั่วเอเชียดำดิ่ง ระหว่างวันหุ้นไทยรูดลงแรงกว่า 3% แดงเถือกกว่า 24 จุด ดัชนีหลุด 750 จุด ก่อนจะมีแรงซื้อเก็งกำไรเข้ามาช่วยปลาย กระตุกดัชนีปิด 753.26 จุด ลดลง 15.53 จุด หรือ 2.02% มูลค่าการซื้อขาย 17,663 ล้านบาท ต่างชาติขายหนัก 4,219 ล้านบาท ส่วนรายย่อยช้อนต่อ 4,034 ล้านบาท 
มาร์เก็ตติง เปิดเผยว่า ตลาดหุ้นไทยทรุดหนักตามคาด เพราะได้รับผลกระทบ 2 ทาง จากทั้งปัญหาการเงินกรีซ และสงครามกลางเมืองที่ไม่มีท่าทียุติ แต่ดัชนีหุ้นไทยปรับตัวลงน้อยกว่าหลายตลาดในเอเชีย ทั้งญี่ปุ่น ฮ่องกง เกาหลีใต้ โดยเฉพาะจีนที่ร่วงหนักถึง 5.07% เพราะนักลงทุนตกใจกับมาตรการสกัดความร้อนแรงของอสังหาริมทรัพย์ที่ออกมาแรงเกินคาด และระหว่างวันดัชนีดาวโจนส์ล่วงหน้ายังไหลไม่หยุดกว่า 100 จุด จึงเป็นสัญญาณว่าหุ้นในเอเชียจะยังคงอ่อนตัวลงต่อเนื่อง
นายเอกยุทธ อัญชันบุตร นักลงทุนรายใหญ่ กล่าวว่า ไม่กล้าฟันธงตลาดจะลงไปหนักแค่ไหน ใช้วิธีการประเมินวันต่อวัน แต่ถ้าเหตุการณ์ไม่จบและมีการประกาศเคอร์ฟิว ดัชนีมีแนวโน้มปรับตัวลงหนักถึง 680720 จุด แนะนำให้ซื้อเก็งกำไรช่วงสั้นติดพอร์ตเพียง 1020% 
“การอายัดบัญชีแบบเหวี่ยงแห 106 ราย เป็นการยั่วยุให้เกิดการเครียดแค้น สร้างเงื่อนไขระยะสั้นเพิ่มขึ้น เกิดสงครามกองโจรขึ้นกลางเมือง” นักลงทุน กล่าว 
ม.ล.ทองมกุฎ ทองใหญ่ ประธานเจ้าหน้าที่บริหาร บริษัทหลักทรัพย์ (บล.) ไทยพาณิชย์ กล่าวว่า ดัชนีหุ้นดีดตัวขึ้นมาปิดติดลบน้อยกว่าตอนเปิดตลาด มาจากแรงซื้อเก็งกำไรเมื่อดัชนีลงลึก 750 จุด หากดูพื้นฐานระยะยาวแล้วหุ้นไทยยังมีมูลค่าที่ดีอยู่ ทั้งผลกำไรบริษัทจดทะเบียนและเงินปันผลที่จะได้รับจากการลงทุน
“ปัญหาการเมืองรุนแรงขึ้น คาดเดายากว่าจะเป็นอย่างไรต่อไป เป็นจุดเสี่ยงที่ต้องระมัดระวัง” ม.ล.ทองมกุฎ กล่าว
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า บริษัทยังไม่ได้ซื้อหุ้นเพิ่มแม้ดัชนีจะลงไปสู่ระดับ 750 จุด เพราะได้ทยอยเข้าไปลงทุนแล้ว ขณะที่กองทุนรวมหุ้นระยะยาว (LTF) ก็ไม่มีนักลงทุนเข้ามาซื้อหน่วยลงทุนเพิ่ม คงรอซื้อต่ำกว่านี้ และหากมีการสลายการชุมนุมมีโอกาสลงได้ต่อแนวรับ 720 จุด
“หุ้นก็คงจะลงอีกไม่มากแล้ว หากไม่มีเหตุการณ์รุนแรงไปกว่านี้ เห็นได้จากดัชนีที่เด้งขึ้นมาได้ สะท้อนว่านักลงทุนในประเทศไม่ได้กังวลมากนัก และเชื่อว่าจะจบลงได้ในที่สุด” นายศุภกร กล่าว
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีจะซึมลงเฉลี่ยวันละ 1020 จุด หากการชุมนุมยืดเยื้อ และตอนนี้ไม่ใช่จังหวะการลงทุน ควรลดพอร์ตเหลือ 25% 
นางวิริยา ลาภพรหมรัตน ผู้ช่วยกรรมการผู้จัดการ สายงานพัฒนาธุรกิจ บล.เกียรตินาคิน กล่าวว่า ให้แนวรับต่ำสุด 740745 จุด และแนวต้าน 750755 จุด แนะนำถือเงินสดและลดพอร์ตหุ้นเหลือ 25%